Document ID: 32014R1102

REGOLAMENT TAL-KUNSILL (UE) Nru 1102/2014
tal-20 ta' Ottubru 2014
li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 215 tiegħu,
Wara li kkunsidra d-Deċiżjoni tal-Kunsill 2011/137/PESK tat-28 ta' Frar 2011 dwar miżuri restrittivi fid-dawl tas-sitwazzjoni fil-Libja (1),
Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-Kummissjoni Ewropea,
Billi:
(1)
Ir-Regolament tal-Kunsill (UE) Nru 204/2011 (2) jimplimenta wħud mill-miżuri stabbiliti fid-Deċiżjoni 2011/137/PESK.
(2)
Fis-27 ta' Awwissu 2014, il-Kunsill tas-Sigurtà tan-Nazzjonijiet Uniti adotta r-Riżoluzzjoni (“UNSCR”) 2174 (2014) li testendi l-applikazzjoni ta' miżuri ta' projbizzjoni tal-ivvjaġġar u l-iffriżar tal-assi kif stabbilit fil-paragrafu 22 tal-UNSCR 1970 (2011) u l-paragrafu 23 tal-UNSCR 1973 (2011) u li temenda t-termini tal-embargo imposti mill-paragrafu 9 tal-UNSCR 1970 (2011), il-paragrafu 13 tal-UNSCR 2009 (2011) u l-paragrafi 9 u 10 tal-UNSCR 2095 (2013).
(3)
Fi-20 ta' Ottubru 2014, il-Kunsill adotta d-Deċiżjoni 2014/727/PESK (3) li skont il-UNSCR 2174 (2014).
(4)
Xi wħud minn dawn il-miżuri jaqgħu fil-kamp ta' applikazzjoni tat-Trattat u għalhekk, b'mod partikolari sabiex tiġi żgurata l-applikazzjoni uniformi fl-Istati Membri kollha, huwa neċessarju li jkun hemm azzjoni regolatorja fil-livell tal-Unjoni sabiex dawn jiġu implimentati.
(5)
Ir-Regolament (UE) Nru 204/2011 għandu għalhekk jiġi emendat skont dan,
ADOTTA DAN IR-REGOLAMENT:
Artikolu 1
Ir-Regolament (UE) Nru 204/2011 huwa b'dan emendat kif ġej:
(1)
Fl-Artikolu 3(2), il-punt (c) huwa sostitwit b'li ġej:
“(c)
l-għoti ta' assistenza teknika, il-finanzjament jew l-għajnuna finanzjarja relatata ma' tagħmir militari mhux letali maħsubin biss għall-għajnuna ta' sigurtà jew ta' diżarm lill-Gvern Libjan;”
;
(2)
Fl-Artikolu 6, il-paragrafu 1 huwa sostitwit b'li ġej:
“1. L-Anness II jinkludi l-persuni fiżiċi jew ġuridiċi, l-entitajiet u l-korpi nnominati mill-Kunsill tas-Sigurtà tan-Nazzjonijiet Uniti jew mill-Kumitat tas-Sanzjonijiet skont il-paragrafu 22 tal-UNSCR 1970 (2011), il-paragrafi 19, 22 jew 23 tal-UNSCR 1973 (2011) jew il-paragrafu 4 tal-UNSCR 2174 (2013).”
;
Artikolu 2
Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, l-20 ta' Ottubru 2014.

Labels: 3
18
5